四三年二月，曼施坦因任德南軍司令，再佔哈爾科夫及別爾哥羅德於哈爾科夫一役，是為二戰中德軍反擊戰中至妙者也。四三年三月十四日，得橡葉騎士勳章。曼施坦因集其功力，獻策於德軍夏攻之計，然德軍未納。七月至八月，庫爾斯克大戰，德南軍初切入蘇軍縱深八十里，然戰車四軍後無力再北。是時，戰車大戰於南線，豪瑟党衛軍戰車二軍遭蘇軍羅特米斯托夫中將近衛戰車五軍，大敗，損兵折將。既是，曼施坦因之軍節節敗退。九月，敗走第聶伯河，蘇軍死傷亦重也。十月至次年元月，暫穩局勢，然元月末，蘇軍勢益猛，德軍西潰。二月中，違君命而令一一軍、四二軍計六師五萬六千餘人突圍切爾卡瑟。後，希特勒命其撤出。